
AL

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.61/2022 privind unele măsuri pentru acordarea de microgranturi şi granturi pentru capital de lucru entităţilor din domeniul agroalimentar cu finanţare din fonduri externe nerambursabile, transmis Comisiei pentru buget, finanţe şi bănci, Comisiei pentru politică economică, reformă şi privatizare, Comisiei pentru antreprenoriat şi turism și Comisiei pentru agricultură, silvicultură, industrie alimentară şi servicii specifice, spre dezbatere pe fond, în procedură de urgență, cu adresa nr. PLx.324 din 7 iunie 2022.

În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

	       VICEPREŞEDINTE,
	PREŞEDINTE,

	PREŞEDINTE,
	ŞEDINTE,

	Bogdan-Iulian HUŢUCĂ 
	George-Adrian
PALADI
	Claudiu-Iulius 
Gavril NĂSUI
	Florin-Ionuț 

BARBU

RAPORT COMUN
asupra proiectului de Lege pentru aprobarea Ordonanţei de urgenţă a Guvernului nr.61/2022 privind unele măsuri pentru acordarea de microgranturi şi 

granturi pentru capital de lucru entităţilor din domeniul agroalimentar 

cu finanţare din fonduri externe nerambursabile
În conformitate cu prevederile art. 95 și 117 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci, Comisia pentru politică economică, reformă şi privatizare, Comisia pentru antreprenoriat şi turism și Comisia pentru agricultură, silvicultură, industrie alimentară şi servicii specifice, au fost sesizate, prin adresa nr. PLx.324 din 7 iunie 2022, spre dezbatere pe fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.61/2022 privind unele măsuri pentru acordarea de microgranturi şi granturi pentru capital de lucru entităţilor din domeniul agroalimentar cu finanţare din fonduri externe nerambursabile.

Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în ședința din 30 mai 2022.

    La dezbaterea proiectului de lege s-au avut în vedere avizele favorabile ale Consiliului Legislativ, Comisiei pentru apărare, ordine publică şi siguranţă naţională, Comisiei pentru tehnologia informaţiei şi comunicaţiilor, Comisiei pentru industrii şi servicii și Comisiei pentru administraţie publică şi amenajarea teritoriului.
Proiectul de Lege supus dezbaterii are ca obiect reglementarea unui cadru procedural de aplicare a acordării de ajutor de stat sub formă de microgranturi şi granturi pentru capital de lucru, entităţilor din domeniul agroalimentar cu finanţare din fonduri externe nerambursabile. Astfel, formele de sprijin acordate cuprind: microgranturi de 5.000 euro/beneficiar, acordate o singură dată și în valoare totală de  50.000.000 euro, din fonduri externe nerambursabile sub formă de sumă forfetară prin intermediul MADR și granturi pentru capital de lucru, în valoare totală de 250.000.000 euro, acordate sub formă de sumă forfetară și în procent din cifra de afaceri prin intermediul MAT.

Potrivit prevederilor art. 62 și 64 din Regulamentul Camerei Deputaților, republicat, cu modificările și completările ulterioare, cele patru comisii au examinat proiectul de lege în ședințe separate. 

Membrii Comisiei pentru politică economică, reformă și privatizare au examinat iniţiativa legislativă și documentele care o însoțesc în ședința din 4 octombrie 2022.  Din numărul total de 19 membri ai comisiei au participat la dezbateri 12 deputaţi.

Membrii Comisiei pentru antreprenoriat și turism au examinat iniţiativa legislativă și documentele conexe în ședința din 10 octombrie 2022.  La ședința comisiei deputații și-au înregistrat prezența conform listei de prezență.

Comisia pentru agricultură, silvicultură, industrie alimentară şi servicii specifice a dezbătut proiectul de lege în ședința desfășurată în data de 18 octombrie 2022. Membrii comisiei au fost prezenți la lucrări conform listei de prezență.
La dezbaterea acestui proiectul de lege au participat, în calitate de invitați,  domnul Lucian Rus și domnul Cătălin Canciu, Secretari de Stat în Ministerul Antreprenoriatului și Turismului, doamna Andreea Anamaria Naggar și domnul Bogdan Pășcuț, Secretari de Stat și domnul Mircea Valentin Cârlan, Director General Adjunct în Ministerul Investițiilor și Proiectelor Europene,  domnul Dragoș Costin Telehuz, Secretar de Stat în Ministerul Agriculturii și Dezvoltării Rurale, doamna Larisa Hiru, Șef serviciu și domnul Alexandru Fârtat, consilier în cadrul Agenției de Plăți și Intervenție pentru Agricultură.
În urma examinării proiectului de lege și a opiniilor exprimate, deputații prezenți la lucrările comisiilor au hotărât, cu majoritate de voturi, să propună plenului Camerei Deputaților un raport comun de adoptare a proiectului de Lege pentru aprobarea Ordonanţei de urgenţă a Guvernului nr.61/2022 privind unele măsuri pentru acordarea de microgranturi şi granturi pentru capital de lucru entităţilor din domeniul agroalimentar cu finanţare din fonduri externe nerambursabile, în forma adoptată de Senat.

   În raport cu obiectul şi conţinutul său, proiectul de lege face parte din categoria legilor ordinare.

Șef serviciu,                              Șef serviciu,                                                                        Șef serviciu,                             

